**Tobias Ekberg** (s. 13. tammikuuta 1994 Töreboda, Ruotsi) on ruotsalainen jääkiekkopuolustaja, joka pelaa SM-liigajoukkue Tapparassa.

Ekberg on pelannut suurimman osan urastaan kotimaansa Ruotsin sarjoissa ennen siirtymistään ulkomaille kaudella 2023–2024.

Ura
---

### Seuraura

Ekberg on Töreboda HF:n kasvatti. Hän debytoi seuran miesten joukkueessa vain 15-vuotiaana Ruotsin viidenneksi korkeimmalla sarjatasolla maan III-divisioonassa kaudella 2009–2010. Kaudeksi 2010–2011 Ekberg siirtyi Leksands IF:n organisaatioon. Kaudella 2012–2013 hän toimi seuran J20-joukkueen varakapteenina. Ekberg voitti pudotuspeleissä joukkueen sisäisen tehotilaston lukemalla +7. Kaudella 2013–2014 hän voitti runkosarjassa Leksandin sisäisen tehotilaston lukemalla +18. Pudotuspeleissä Ekberg oli joukkueen paras maalintekijä kolmella osumallaan. Hän jakoi myös Leksandin sisäisen tehotilaston voiton David Suvannon ja Tom Mäkitalon kanssa. Ekberg debytoi kauden aikana myös miesten peleissä pelattuaan Ruotsin kolmanneksi korkeimmalla sarjatasolla HockeyEttanissa kaksi ottelua lainalla sekä Borlänge HF:ssä että Mariestad BoIS HC:ssä.

Kesällä 2014 Ekberg liittyi tryout-sopimuksella Leksands IF:n SHL-joukkueeseen. Elokuussa hänen uutisoitiin jääneen kuitenkin ilman jatkosopimusta. Kaudeksi 2014–2015 Ekberg siirtyi vuoden mittaisella sopimuksella HockeyEttan-joukkue Östersunds IK:hon. Hänen tulokaskautensa toi siellä 34 runkosarjaottelussa tehot 4+12=16 ja viidessä nousukarsintasarjan ottelussa kaksi syöttöpistettä. Huhtikuussa 2015 Ekberg teki seuran kanssa vuoden mittaisen jatkosopimuksen. Kaudella 2015–2016 hän oli Östersundin eniten maaleja tehnyt puolustaja kymmenellä osumallaan.

Toukokuussa 2016 Ekberg teki vuoden mittaisen sopimuksen SHL:ään nousseen Leksands IF:n kanssa. Samalla seura tiedotti lainaavansa hänet kaudeksi 2016–2017 sarjatasoa alemmas HockeyAllsvenskan-joukkue IK Oskarshamniin, sillä Leksandin seurajohto katsoi siirron suoraan HockeyEttanista kaksi sarjatasoa ylemmäs SHL:ään olevan Ekbergille liian iso. Hänen tulokaskautensa Allsvenskanissa toi 48 runkosarjaottelussa tehot 5+6=11. Ekberg oli Oskarshamnin eniten maaleja tehnyt puolustaja Fredrik Styrmanin kanssa.

Kaudeksi 2017–2018 Ekberg siirtyi jatkamaan Allsvenskan-pelejään vuoden mittaisella sopimuksella IK Panterniin. Joulukuussa 2017 seura lainasi hänet SHL-joukkue Malmö Redhawksiin paikkaamaan puolustuksen poissaoloja. Ekberg teki SHL-debyyttinsä tapaninpäivänä 26. joulukuuta 2017 Frölunda HC:tä vastaan. Hänet merkittiin Redhawksin seitsemänneksi puolustajaksi. Ekberg sai ottelussa jääaikaa 15.16 minuuttia. SHL-uransa avausmaalin hän teki yhdeksännessä ottelussaan 19. tammikuuta 2018 vieraissa HV71:tä vastaan. Ekberg vakiinnutti paikkansa Redhawksissa, jossa hän pelasi kauden aikana 25 runkosarjaottelua tehopistein 3+9=12 ja kymmenen pudotuspeliottelua tehden kolme syöttöpistettä. Toukokuussa 2018 Ekberg teki seuran kanssa uuden, kaksivuotisen SHL-sopimuksen. Ensimmäisellä kokonaisella SHL-kaudellaan 2018–2019 hän pelasi 44 runkosarjaottelua tehden myös liigan yhden kauden piste-ennätyksensä tehoilla 3+14=17. Pudotuspeleissä Ekberg pelasi viisi ottelua tehden kolme syöttöpistettä.

Ekberg siirtyi kaudeksi 2020–2021 kaksivuotisella sopimuksella Djurgårdens IF:ään. Alkukaudella 2021–2022 hän pelasi siellä vain neljä ottelua, kunnes lokakuussa 2021 Ekbergin sopimus purettiin sekä sosiaalisista että urheilullisista syistä. Samana päivänä hänen vahvistettiin palaavan kevääseen 2023 asti ulottuvalla sopimuksella Leksands IF:ään. Kauden 2022–2023 alussa 5. lokakuuta 2022 seura lainasi Ekbergin alustavasti kolmen ottelun ajaksi 14. lokakuuta asti kestävällä sopimuksella Linköping HC:hen. Lyhyen sopimuksensa päätyttyä hänen lainasopimustaan jatkettiin kolmella ottelulla. Ekberg pelasi Linköpingissä kaikkiaan seitsemän ottelua.

Heinäkuussa 2023 Ekberg teki vuoden mittaisen sopimuksen Slovakian Extraligassa pelaavan HK Dukla Trenčínin kanssa. Tammikuussa 2024 hänen sopimuksensa seuran kanssa kuitenkin purettiin. Hän ehti pelata 28 ottelua tehden yhden maalin ja kuusi syöttöpistettä tehotilaston ollessa –11. Kaksi päivää myöhemmin Ekbergin uutisoitiin siirtyvän loppukauden 2023–2024 kattavalla sopimuksella SM-liigajoukkue Tapparaan. Ekberg hankittiin tuomaan leveyttä Tapparan puolustukseen, joka oli ollut kohtuu kapea kauden aikana.

### Maajoukkueura

Ekberg on pelannut kuusi poikien maaottelua.

Muuta
-----

Ekbergin isoveli Jimmie pelaa maalivahtina Töreboda HF:n HockeyTrean-joukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Töreboda HF | Division 3 | – | 3 | 3 | 6 | – | – | – | – | – | – |
| 2010–2011 | Leksands IF | SuperElit | 3 | 0 | 0 | 0 | 0 | – | – | – | – | – |
| 2011–2012 | Leksands IF | SuperElit | 47 | 3 | 6 | 9 | 18 | 1 | 0 | 0 | 0 | 2 |
| 2012–2013 | Leksands IF **(A)** | SuperElit | 45 | 4 | 17 | 21 | 47 | 3 | 1 | 3 | 4 | 2 |
| 2013–2014 | Leksands IF **(A)** | SuperElit | 44 | 5 | 19 | 24 | 46 | 5 | 3 | 1 | 4 | 0 |
|  | Borlänge HF | HockeyEttan | 2 | 0 | 1 | 1 | 2 | – | – | – | – | – |
|  | Mariestad BoIS HC | HockeyEttan | 2 | 0 | 0 | 0 | 2 | – | – | – | – | – |
| 2014–2015 | Östersunds IK | HockeyEttan | 34 | 4 | 12 | 16 | 18 | 5 | 0 | 2 | 2 | 0 |
| 2015–2016 | Östersunds IK | HockeyEttan | 35 | 10 | 14 | 24 | 8 | 4 | 0 | 0 | 0 | 0 |
| 2016–2017 | IK Oskarshamn | Allsvenskan | 48 | 5 | 6 | 11 | 18 | – | – | – | – | – |
| 2017–2018 | IK Pantern | Allsvenskan | 29 | 4 | 13 | 17 | 22 | – | – | – | – | – |
|  | Malmö Redhawks | SHL | 25 | 3 | 9 | 12 | 10 | 10 | 0 | 3 | 3 | 2 |
| 2018–2019 | Malmö Redhawks | SHL | 44 | 3 | 14 | 17 | 16 | 5 | 0 | 3 | 3 | 0 |
| 2019–2020 | Malmö Redhawks | SHL | 51 | 3 | 8 | 11 | 12 | – | – | – | – | – |
| 2020–2021 | Djurgårdens IF | SHL | 50 | 4 | 11 | 15 | 10 | 2 | 0 | 0 | 0 | 12 |
| 2021–2022 | Djurgårdens IF | SHL | 4 | 0 | 0 | 0 | 0 | – | – | – | – | – |
|  | Leksands IF | SHL | 38 | 0 | 12 | 12 | 22 | 3 | 0 | 1 | 1 | 0 |
| 2022–2023 | Leksands IF | SHL | 35 | 1 | 5 | 6 | 8 | – | – | – | – | – |
|  | Linköping HC | SHL | 7 | 0 | 1 | 1 | 0 | – | – | – | – | – |
| 2023–2024 | HK Dukla Trenčín | SloEL | 28 | 1 | 6 | 7 | 26 | – | – | – | – | – |
|  | Tappara | SM-liiga |  |  |  |  |  |  |  |  |  |  |
| 6 kautta | yhteensä | SHL | 254 | 14 | 60 | 74 | 78 | 20 | 0 | 7 | 7 | 14 |
| 2 kautta | yhteensä | Allsvenskan | 77 | 9 | 19 | 28 | 40 | – | – | – | – | – |
| 3 kautta | yhteensä | HockeyEttan | 73 | 14 | 27 | 41 | 30 | 9 | 0 | 2 | 2 | 0 |
| 1 kausi | yhteensä | SloEL | 28 | 1 | 6 | 7 | 25 | – | – | – | – | – |

Lähteet
-------

* Tobias Ekberg The Internet Hockey Databasessa (englanniksi)
* Tobias Ekberg Eurohockey-sivustolla (englanniksi)
* Tobias Ekberg *Elite Prospects*. Everysport Media Group AB.  (englanniksi)

### Viitteet

1. ↑  Olausson, Robin: Patrik Norén och Tobias Ekberg återvänder från skada *hockeysverige.se*.  9.12.2021. Everysport Media Group AB. Viitattu 15.1.2024. (ruotsiksi)
2. 1 2  Po vzájomnej dohode prišlo k ukončeniu spolupráce s obrancom Tobiasom Ekbergom. Tobias sa k nášmu tímu pripojil v lete 2023. V aktuálnej sezóne 2023/2024 odohral v našom drese dokopy 28 zápasov. Aj týmto by sme Tobiasovi chceli poďakovať za odvedenú prácu pre náš klub a popriať mu veľa šťastia v novom hokejovom pôsobisku. *instagram.com*.  13.1.2024. HK DUKLA TRENČÍN, a.s. Viitattu 15.1.2024. (slovakiksi)
3. 1 2 3 4 5 6 7  Tobias Ekberg *Elite Prospects*. Everysport Media Group AB.  (englanniksi)
4. ↑  Elite Prospects - Leksands IF J20 *eliteprospects.com*. Everysport Media Group AB. Viitattu 15.1.2024. (englanniksi)
5. ↑  Elite Prospects - Leksands IF J20 *eliteprospects.com*. Everysport Media Group AB. Viitattu 15.1.2024. (englanniksi)
6. ↑  Bodin, Uffe: Leksand släpper tryout-back *hockeysverige.se*.  21.8.2014. Everysport Media Group AB. Viitattu 15.1.2024. (ruotsiksi)
7. ↑  Elite Prospects - Östersunds IK *eliteprospects.com*. Everysport Media Group AB. Viitattu 15.1.2024. (englanniksi)
8. ↑  Thirus, Claes: Leksand värvar Tobias Ekberg från Östersund - lånas ut till IK Oskarshamn. *leksandsif.se*.  9.5.2016. Leksands IF Ishockey AB. Viitattu 15.1.2024. (ruotsiksi)
9. ↑  Elite Prospects - IK Oskarshamn *eliteprospects.com*. Everysport Media Group AB. Viitattu 15.1.2024. (englanniksi)
10. ↑  Sandquist, Fredrik: Lagbygget inför nästa säsong igång – IK Pantern presenterar nyförvärv *hockeysverige.se*.  30.3.2017. Everysport Media Group AB. Viitattu 15.1.2024. (ruotsiksi)
11. ↑  Winnberg, Christian: Skadedrabbat Redhawks lånar Tobias Ekberg *malmoredhawks.com*.  23.12.2017. Malmö Redhawks Ishockey AB. Viitattu 15.1.2024. (ruotsiksi)
12. ↑  MIF - FRÖ (Line Up) *stats.swehockey.se*.  26.12.2017. Svenska Ishockeyförbundet. Viitattu 15.1.2024. (englanniksi)
13. ↑  HV71 - MIF (5-4) *stats.swehockey.se*.  26.12.2017. Svenska Ishockeyförbundet. Viitattu 15.1.2024. (englanniksi)
14. ↑  Tobias Ekberg *old.shl.se*. SHL AB. Viitattu 15.1.2024. (ruotsiksi)
15. ↑  Winnberg, Christian: Ekberg klar för en fortsättning i Redhawks *malmoredhawks.com*.  4.5.2018. Malmö Redhawks Ishockey AB. Viitattu 15.1.2024. (ruotsiksi)
16. ↑  Tre värvningar klara *difhockey.se*.  24.3.2020. Djurgården Hockey AB. Viitattu 15.1.2024. (ruotsiksi)
17. ↑  Djurgården tackar av Tobias Ekberg *difhockey.se*.  13.10.2021. Djurgården Hockey AB. Viitattu 15.1.2024. (ruotsiksi)
18. ↑  Tobias Ekberg förstärker Leksands IF *leksandsif.se*.  13.10.2021. Leksands IF Ishockey AB. Viitattu 15.1.2024. (ruotsiksi)
19. ↑  Douhán, Gustaf: LHC lånar in Tobias Ekberg *lhc.eu*.  5.10.2022. Linköping Hockey Club AB. Viitattu 15.1.2024. (ruotsiksi)
20. ↑  Douhán, Gustaf: Tobias Ekberg spelar ytterligare tre matcher med LHC *lhc.eu*.  16.10.2022. Linköping Hockey Club AB. Viitattu 15.1.2024. (ruotsiksi)
21. ↑  ZADNÉ RADY POSILNÍ OBRANCA TOBIAS EKBERG *instagram.com*.  28.7.2023. HK DUKLA TRENČÍN, a.s. Viitattu 15.1.2024. (slovakiksi)
22. ↑  Kiviniemi, Konsta: Tappara vahvistaa takalinjojaan ruotsalaispuolustaja Tobias Ekbergillä *Jatkoaika.com*.  15.1.2024. Jatkoaika r.y. Viitattu 15.1.2024.
23. ↑  Jimmie Ekberg *Elite Prospects*. Everysport Media Group AB.  (englanniksi)

Tappara – SM-liiga
1 Heikkinen |
4 Witkowski |
9 Matson |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
42 Rauhala (**C**) |
43 Ahlroth |
44 Juolevi |
50 Ekberg |
63 Tuulola |
70 Saari |
72 Kontiola |
73 Baptiste |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen